Kysucký maratón

Kysucký maratón je druhým najstarším maratónom na Slovensku, ktorý je zaradený do slovenskej bežeckej ligy. Svojím významom patrí medzi najvýznamnejšie športové, spoločenské a kultúrne podujatia mesta Čadca a celých Kysúc.

Kysuckého maratónu sa zúčastňuje veľké množstvo maratóncov zo Slovenska, ale i zo zahraničia. V rámci podujatia sa už tradične beháva polmaratón a minimaratón.

 Popis trate 

Trasa maratónu istý čas viedla údolím rieky Kysuca z Čadce cez obce Raková, Staškov, Podvysoká, mesto Turzovka, Vysoká nad Kysucou a späť po tej istej trase pred Dom kultúry Čadca. Výškové prevýšenie trate od štartu ku otočke bolo 115 m.

44. ročník Kysuckého maratónu v roku 2018 sa už bežal pôvodnou trasou, ktorou sa bežali prvé ročníky tohto maratónu. Od čadčianskeho Matičného námestia trasa vedie Bystrickou dolinou po námestie so Slovenským orlojom v obci Stará Bystrica. Trasa tak vedie z Čadce cez mestskú časť Horelica, obec Oščadnica, mesto Krásno nad Kysucou, Zborov nad Bystricou, Klubina a Stará Bystrica, kde je na rínku sv. Michala Archanjela obrátka maratónu. Koniec preteku je tradične na Matičnom námestí v Čadci.

 Traťový rekord 
 2:17:58 – Kiprotich Sawe Elisha (2012)

 Referencie 

 Oficiálna stránka maratónu 	 
 Klub Kysuckého maratónu	 


Kategória:Atletika na Slovensku
Kategória:Maratón
Kategória:Kysuce